Triomf Kliniek – Uitnemende sorg met waardigheid
vir meer as sewe jaar
Lees Triomf Kliniek sesde verjaarsdag nuusbrief
Laai Triomf Kliniek 2020 PDF brosjure af
Triomf Kliniek is 'n mediese diensprogram – wat in die vorm van 'n kliniek in die weste van Pretoria gestalte aangeneem het. Triomf Kliniek het sy deure op 23 Junie 2014 geopen.
Dit is die resultaat van 'n samevloeiing van idees vanaf 'n groep medici wat die kritieke tekortkominge in gesondheidsorg vir die minderbevoorregte inwoners van Pretoria-Wes as 'n knellende behoefte identifiseer het.
Aangesien 'n uitgebreide reeks spesialisdienste reeds beskikbaar is, en ook gaan vergroot – is die kliniek egter in 'n posisie om behoeftiges van alle areas by te staan – mits die korrekte verwysingsprotokol gevolg is.
Die doel is om 'n infrastruktuur te vestig wat as platform dien vir mediese praktisyns om hulle mediese dienste kosteloos aan hulpbehoewendes lewer.
Die hooffokus van die kliniek se dienste is kinders en bejaardes, maar die visie is om 'n omvattende gemeenskapsdiens op die been te bring wat mediese en verwante dienste aan behoeftige pasiente verskaf.
Verwysings protocol beskikbaar – moet streng gevolg word en is beperk tot instansies met verwysingsmagte.
Geneeshere word uitgenooi by die Triomf span aan te sluit om gratis mediese dienste te lewer:
Poli-kliniek – soggens (algemene praktisyns)
Oor neus en keelkliniek
Interne geneeskunde kliniek ( diabetes/bloeddruk/skild klier )
* Bg Klinieke word maandeliks aangebied – pasiente moet tipies eers deur Polikliniek gesien word en dan verwys word. Kan ook deur direkte verwysing van Algemene Praktisyn van buite Triomf Kliniek gesien word
1 x Lugversorgingseenheid
Seil vir afdak
Donasies vir groentetuin
3 x Rekenaars vir aanlynbesprekingstelsel
X straal "scanner"
Ek en my man (Ben) het ons medies verloor as gevolg van die land se ekonomie.
Ons is dankbaar vir elke dokter wat bereid is om ons pro bono te behandel. Elke keer as ek daar was dank ek die Here dat daar dokters is wat nog soveel omgee vir hul medemens om ons so goed te behandel en hul tyd en geld prys te gee vir hul naaste.
Ek kan jou nie se hoeveel ons dit waardeer nie en dat al die dokters uit hul pad gaan met hulp op vele gebiede en ons met respek behandel asof ons betalende pasiente is.
Adelene is 'n vriendelike, behulpsame mens wat moeite doen met afsprake en om die pasiente oral te alle tye te probeer akkommodeer met tyd en afsprake.
Groete van 'n dankbare mens
DJS Lee Dolfie
"Ek is 66 jaar oud en kry net 'n SASSA Pensioentoelaag. Ek wil net Triomfkliniek en almal betrokke bedank vir dit wat julle vir ons minderbevoorregtes doen. Die diens wat julle voorsien is uitstekend, ek hoop julle net sterkte toe op die pad vorentoe. Mag God met julle wees. Alle dank aan ieder en elk van julle.